דאגלס וילוק

דאגלס וילוק (באנגלית: Douglas H. Wheelock; נולד ב-5 במאי 1960 בינגהמטון, ניו יורק) הוא טייס קרב ואסטרונאוט  בתוכנית מעבורות החלל של נאס"א ובתוכניות המשך של טיסות לחלל.

ביוגרפיה
דאגלס וילוק נולד בעיירה בינגהמטון שבניו יורק. הוא סיים לימודי בית הספר והחל לימודים באקדמיה הצבאית של ארצות הברית ממנה קיבל תואר ראשון בהנדסה בשנת 1983.  

לאחר סיום הלימודים וילוק החל שירות ביחידות צבא ארצות הברית. בשנת 1984 הוא סיים קורס טיס. הוא שירת ביחידות שונות של החיל. בשנת 1992 הוא סיים לימודי תואר שני בהנדסת אווירונאוטיקה במכון הטכנולוגי של ג'ורג'יה.

בשנת 1996 וילוק צורף לצוות של מרכז החלל ג'ונסון. וילוק טיפל בספרי הדרכה דו-לשוניות לתחנת החלל מיר.

ניסיון טיס של וילוק מסתכם בכ-2,500 שעות טיסה ב-44 מטוסים ומסוקים.

שירות בתחום החלל
בשנת 1998 וילוק נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוקטובר 2007 וילוק השתתף במשימת STS-120 של מעבורת החלל דיסקברי כמומחה (פמלה מלרוי הייתה מפקדת הצוות). משימה זו הביאה את יחידת "הרמוני" (Node 2), היחידה המרכזית של התחנה המכילה ארבע יחידות המספקות חשמל לתחנה, שתהווה חלק מההכנות לחלקים נוספים שיורכבו בעתיד. במשימה זו וילוק ביצע 3 פעילויות חוץ רכביות באורך כולל של 20 שעות. 

וילוק טס בפעם השנייה במשימה סויוז TMA-19 (פיודור יורצ'יחין היה מפקד צוות). החללית התחברה לתחנת החלל הבין-לאומית וצוותה הצטרף למשלחת מס' 24 לתחנת החלל הבין-לאומית בפיקוד של אלכסנדר סקבורצוב. בהמשך וילוק היה מפקד משלחת מס' 25 לתחנת החלל הבין-לאומית. הוא חזר לכדור הארץ בנובמבר 2010.

וילוק המשיך את פעילותו בנאס"א והיה שותף לבדיקות של חללית "אוריון".

קישורים חיצוניים

 ביוגרפיה

אסטרונאוטים אמריקאים
טייסי חיל האוויר של ארצות הברית
טייסי ניסוי אמריקאים
אנשי צוות תחנת החלל הבין-לאומית
חובבי רדיו
בוגרי האקדמיה הצבאית של ארצות הברית
בוגרי בית הספר לטייסי ניסוי של הצי האמריקאי
בוגרי המכון הטכנולוגי של ג'ורג'יה
מעוטרי אות לגיון ההצטיינות
אמריקאים שנולדו ב-1960